210 
af arterne, hvoraf det fremgår, at hans C. sativa vistnok er 
den samme énårige art, som her i landet i de senere år er 
fundet i udlægsmarker , indført med græs- og kløverfrø, og 
som (skønt sjælden) bliver dyrket som olieplante, samt at 
han nu er mest tilbøjelig til at antage C, macrocarpa Heuff. 
(Rchb. fig. 3294 b.), der altid findes i hørmarker, for en hel- 
bladet form af C. foetida Fr. 
Den her påviste uoverensstemmelse mellem så udmærkede 
botanikere som de her nævnte, synes rigtignok at tyde på, 
at de som arter opstillede former ikke ere meget skarpt ad- 
skilte, men måske kan den dog også til dels være en følge 
af, at andre forfattere ved at opstille arter har taget for 
meget hensyn til bladenes indskæring. En C. integri folia el. 
dentata f. eks. vilde således kunde sammensættes af indivi- 
der, tilhørende samtlige former (arter), og så kortfattede be- 
skrivelser, som Hornemann i »Hort. Hafn.« pag. 598 har givet 
af C. sativa, dentata, og pinnatifida, lader en også let i tvivl 
om, hvilken art el. form forfatteren har ment, når man ikke 
har afbildninger eller herbarieeksempl. at støtte sig til, eller 
— som Fries i dette tilfælde — har kunnet opelske plan- 
terne af frø fra forfatteren. 
Her i landet har jeg fundet 5 former, hvoraf jeg i flere 
år har dyrket de fire på samme jordbund i bede ved siden 
af hverandre, og desuagtet har hver form bibeholdt sine ejen- 
dommeligheder og ingen af dem har vist tendens til at gå 
over til en anden. Den femte form, hvoraf jeg først i dette 
efterår har fået indsamlet modent frø, er bleven dyrket af 
Koch (se Röhl. Deutscht Fl. pag. 572) og varierede med 
rundbugtet-tandede el. dybthalvfinnede blade, men bibeholder 
sin ejendommelige bladform. Om dette resultat berettiger til 
at opstille disse former som selvstændige arter, skal jeg ikke 
her indlade mig på at afgøre. Det kunde vel tænkes (som 
Fries, Nov. fl. Suec. Mant. 3 pag. 67, bemærker), at alle for- 
mer kunde nedstamme fra én oprindelig stamform, men hvem 
kan enten bevise eller modbevise en sådan påstands rigtighed. 
Jeg kan imidlertid ikke tænke mig, at f. eks. C. silvestris Fr. 
